ร้านอาหารทะเลขึ้นชื่อของเมืองปากน้ำ ตั้งอยู่ในซอยอู่รถสองแถว ก่อนถึงแยกศาลากลาง ตัวร้านอยู่ตรงหัวมุม มีที่นั่งไว้รับลูกค้าทั้งแบบมีหลังคาและแบบโอเพ่น 

เมนูวันนี้ที่เราสั่ง : 

>> ปลาหมึกย่าง (100฿) ย่างมาแห้งๆ เสิร์ฟพร้อมน้ำจิ้ม 2 แบบ หวานและเผ็ด อร่อยมากก 
>> กุ้งเผา (150฿) ตัวใหญ่ๆ เผามาแบบกำลังดี ไม่แฉะ ไม่แห้ง จิ้มกับน้ำจิ้ม เด็ดมากก
>> ต้มยำกุ้งน้ำข้น (120฿) เข้มข้นมาก ซดร้อนๆ คล่องคอสุดๆ 
>> ปลากระพงทอดน้ำปลา (220฿) อันที่เราสั่งเค้าราดน้ำมาให้เลย แอบดูแฉะๆ ไปนิด แต่กลมกล่อมดีค่ะ มารู้ตอนหลังว่า จริงๆ  ถ้าไม่ชอบแฉะๆ จะสั่งเค้าแยกน้ำก็ได้ค่ะ
>> เนื้อย่าง (100฿) ใครว่ามาร้านซีฟู้ดต้องกินแต่ซีฟู้ด ลองสั่งเนื้อย่างร้านนี้ดูนะคะ หอมกลิ่นเนื้อ  ย่างมาดีกำลังฉ่ำ ไม่แห้ง ไม่ดิบ กำลังดีสุดๆ ค่ะ 

ร้านนี้คนเยอะตลอดนะคะ ยิ่งช่วงต้นเดือน/สิ้นเดือน โต๊ะนี่แทบไม่พอเลย ไม่ต้องพูดถึงเรื่องที่จอดรถเลยค่ะ เต็มตลอด ยังไงถ้าใครสนใจอยากลองไปชิม แนะนำว่าควรจะไปตั้งแต่หัวค่ำหน่อยนะคะ เพราะคนยังไม่ค่อยเยอะเท่าไหร่ ^__^